laion/Wikipedia-Exotic huggingface dataset:
חוק האזרחות (קוריאה הצפונית)

חוק האזרחות של הרפובליקה הדמוקרטית העממית של קוריאה (המוכרת בשם קוריאה הצפונית) מסדיר את הליכי קבלת האזרחות בקוריאה הצפונית, כמו גם כיצד ניתן לשלול אזרחות שכזו, ובאילו מקרים. עד לשנת 1963, לקוריאה הצפונית לא היה חוק אזרחות רשמי. הדבר הוביל למצבים חריגים ביחס למקובל בדין הבינלאומי, כגון הכרזתה של ברית המועצות, בעלת בריתה של קוריאה הצפונית, לפיה תושבי האי סחלין ממוצא קוריאני הם אזרחי קוריאה הצפונית - בפועל מצב בו מדינה ריבונית העניקה לתושביה אזרחות של מדינה ריבונית אחרת, ככל הנראה ללא התייעצות מוקדמת. חוק האזרחות הראשון של קוריאה הצפונית התקבל לראשונה ב-9 באוקטובר 1963, על ידי אספת העם העליונה. בהמשך, חוק האזרחות תוקן ב-23 במרץ 1995. חוק האזרחות הצפון-קוריאני כולל הגדרה רחבה של הזכאים לקבלת אזרחות במדינה. באופן ספציפי, החוק קבע כי כל מי שהיה מוכר כאזרח של קוריאה השלמה (בטרם מלחמת קוריאה ופיצול הריבונות בחצי-האי), ולא ויתר על אזרחות זו עד מועד קבלת חוק האזרחות החדש, כמו גם צאצאיו, הוא אזרח של קוריאה הצפונית. החוק גם הגדיר מהם הליכי ההתאזרחות, במסגרתם זרים רשאים לרכוש אזרחות צפון-קוריאנית. בניגוד למצב במדינות רבות ברחבי העולם, חוק האזרחות הצפון-קוריאני מאפשר מצב של אזרחות כפולה. עם זאת, בשל הסכסוך בין קוריאה הצפונית ובין שכנתה ממזרח, יפן, משרד המשפטים היפני סירב לבקשות של אזרחים יפנים שהחזיקו במקביל באזרחות של קוריאה הצפונית לוותר על אזרחותם היפנית ולהישאר עם אזרחות צפון-קוריאנית בלבד. חוק האזרחות מכיר גם בזכותו של כל אזרח צפון-קוריאני לוותר על אזרחותו, כאשר במקרים כגון אלו, קוריאה הצפונית מנפיקה אישור בדבר אובדן אזרחות, אשר עשוי להידרש במדינות נוספות בהן האזרח הצפון-קוריאני לשעבר מבקש להתאזרח. עם זאת, ובהתאם לדיווחים בתקשורת הדרום-קוריאנית, החל משנת 2011, אישורים כאלו הפכו לקשים יותר להשגה. חוקת קוריאה הצפונית תיירות בקוריאה הצפונית תרגומים לא רשמיים לאנגלית ויפנית של חוק האזרחות משנת 1963 Ginsburgs 1983, p. 319 Kim 1972, p. 324 Kim 1972, pp. 325–326 Korean-Japanese Here Seek Way to Make Tokyo Gov. Legally Recognize Their NK Citizenship More N.Koreans Apply for Chinese Citizenship
אגם פירמיד

האם התכוונתם ל... אגם פירמיד (אלברטה) – אגם בפרובינציית אלברטה שבקנדה אגם פירמיד (מחוז לוס אנג'לס) – אגם במחוז לוס אנג'לס, במדינת קליפורניה שבארצות הברית אגם פירמיד (מחוז אל דוראדו) – אגם במחוז אל דוראדו, במדינת קליפורניה שבארצות הברית אגם פירמיד (נבדה) – אגם במדינת נבדה שבארצות הברית שמורת האינדיאנים אגם פירמיד – שמורת אינדיאנים במדינת נבדה
איסור קדשה

איסור קדשה הוא מצוות לא תעשה מדאורייתא האוסרת על בני ובנות ישראל לעסוק בזנות. האיסור נכתב בספר דברים, כ"ג, י"ח: ”לֹא תִהְיֶה קְדֵשָׁה מִבְּנוֹת יִשְׂרָאֵל וְלֹא יִהְיֶה קָדֵשׁ מִבְּנֵי יִשְׂרָאֵל.” על פי הפרשנות המסורתית המילה "קדשה" מתייחסת לזונה. עם זאת, בגלל הופעת המילה "קדשה" בכמה פסוקים העוסקים בעבודה זרה, היו שפירשו[דרוש מקור] שקדשה הייתה אישה שקיימה יחסי מין לצרכים פולחניים. פרשנות זו מבהירה את הפסוק המופיע מיד לאחר המצווה: ”לֹא תָבִיא אֶתְנַן זוֹנָה וּמְחִיר כֶּלֶב בֵּית יְהוָה אֱלֹהֶיךָ לְכָל נֶדֶר כִּי תוֹעֲבַת יְהוָה אֱלֹהֶיךָ גַּם שְׁנֵיהֶם.” (דברים, כ"ג, י"ט) לפי הרמב"ם האיסור כולל כל קיום יחסי מין ללא קידושין: ”קודם מתן תורה היה אדם פוגע אישה בשוק, אם רצה הוא והיא, נותן לה שכרה ובועל אותה על אם הדרך והולך לו; וזו היא הנקראת קדשה. משניתנה התורה נאסרה הקדשה, שנאמר "לא תהיה קדשה מבנות ישראל". לפיכך כל הבועל אישה לשם זנות, בלא קידושין, לוקה מן התורה מפני שבעל קדשה.” ראשונים אחרים חלקו על הרמב"ם ולדעתם האיסור הוא איסור גילוי עריות וכן הוראה לבית דין שלא יאפשרו את קיומה של תופעת הזנות בישראל אתנן זונה ומחיר כלב מעשה יהודה ותמר זונה (הלכה) משנה תורה לרמב"ם, ספר נשים, הלכות אישות, פרק א', הלכה ד' רמב"ן, השגות לספר המצוות, מצוות לא תעשה שנ״ה ספר החינוך
מוחמד רפיק תאראר

מוחמד רפיק תאראר (באורדו: محمد رفیق تارڑ;‏ 2 בנובמבר 1929 – 7 במרץ 2022) היה פוליטיקאי ושופט פקיסטני שכיהן כנשיא פקיסטן התשיעי בין השנים 1998–2001. מוחמד ראפיק תאראר נולד בכפר פירקוט שבמחוז פנג'אב שבהודו הבריטית (כיום בפקיסטן). לאחר שסיים את לימודיו במכללה אסלאמית הוא התקבל ללימודים באוניברסיטת פנג'אב שם הוא סיים לימודי תואר ראשון בלימודים אסלאמיים ב-1949. תאראר הושפע מהמלומד החנפי והמנהיג הדתי והפוליטי סייד עטה אולה שאה בוכארי ולקח חלק במפגשים של המפלגה האסלאמית "אהרר", אך באופן רשמי לקח חלק בפעילויותיה של הליגה המוסלמית. במהלך שנות לימודיו הוא היה פעיל בליגה והיה ממעריציו של מוחמד עלי ג'ינה. במהלך תהליך קבלת עצמאותה של פקיסטן היה תאראר פעיל כעובד רווחה במחנות שהוקמו על ידי פדרציית הסטודנטים המוסלמים עבור המהגרים ההודים שנמלטו לפקיסטן מהודו אפופת המהומות. הוא למד במכללה למשפטים באוניברסיטת פנג'אב וב-1951 הוא סיים תואר ראשון במשפטים. לאחר סיום לימודיו הוא עבד כטוען (Pleader) בבית המשפט הגבוה של לאהור ובאוקטובר 1955 הוא הוסמך כעורך דין. בשנות ה-60 של המאה ה-20 הוא פתח משרד עורכי דין משל עצמו בגוג'ראנוואלה ועבר בחינות כדי להיות מקודם לתפקיד שופט בבית משפט נפתי וכשופט מחליף. ב-1971 הוא היה לנשיא בית הדין לעבודה של פנג'אב ובאוקטובר 1974 הוא מונה כשופט בבית המשפט העליון של לאהור. ב-1989 הוא קודם לנשיא בית משפט זה. קודם לכן, כשהיה שופט מן המניין בבית המשפט של לאהור, הוא שימש כחבר בוועדת הבחירות של פקיסטן כנציג מחוז פנג'אב. ב-1991 מונה תאראר כשופט בבית המשפט העליון של פקיסטן, תפקיד בו הוא שימש עד לפרישתו בנובמבר 1994 בגיל 65. לאחר פרישתו מכס השיפוט במרץ 1997, פתח תאראר בקריירה פוליטית והצטרף למפלגת הליגה המוסלמית. לאחר שהבטיח לעצמו מועמדות מטעם המפלגה הוא נבחר באותה שנה כחבר בסנאט של פקיסטן. לאחר התפטרותו ב-1997 של פארוק לע'ארי מכס הנשיאות, עלה שמו של תאראר כמועמד לתפקיד. ב-31 בדצמבר אותה שנה הוא נבחר בבחירות בלתי-ישירות ברוב גדול וזכה ב-374 קולות מתוך 457 המצביעים בגוף הבוחר מול 31 הקולות של מועמד מפלגת העם הפקיסטנית, אפטאב מיראני ו-22 הקולות של מועמד ג'מאיית עולמה א-אסאלם, מוחמד שיראני. היה זה הרוב הסוחף ביותר שהושג אי פעם בבחירות לתפקיד. עם היבחרו כנשיא, היה תאראר דמות צנועה שמילא תפקיד טקסי ברובו ששמר על פרופיל נמוך, נמנע מראיונות בתקשורת ונותר שליח נאמן של משפחתו של ראש הממשלה נוואז שריף. הוא חתם ללא התנגדות על התיקונים ה-13, ה-14 וה-15 לחוקת פקיסטן שהגבילו עוד יותר את סמכות הנשיא, תהליך שהחל כבר ב-1997 ותאם את הרוח האמיתית של החוקה. תאראר לא הודח בהפיכה הצבאית של 1999, שהעלתה לשלטון את הגנרל פרבז מושארף, ראש מטה הכוחות המשולבים של הכוחות המזוינים של פקיסטן, אף על פי שהוא היה מינוי של משטרו של נוואז שריף. לפיכך הוחלט להשאיר את תאראר בתפקידו, אך לא למשך כל תקופת הכהונה של חמש השנים. ב-21 ביוני 2001 פרסם מושארף, בתפקידו כמפקד הממשל הצבאי, את "פקודת מסגרת הסדר המשפטי" ובמסגרתה הודיע על סיום תפקידו של תאראר כנשיא. תאראר פרש מן החיים הפוליטיים והתיישב בלאהור. הוא שמר על יחסים טובים עם נוואז שריף ועם משפחתו. כלתו, סאירה תאראר, הייתה חברה בממשלתו השלישית של שריף ושימשה בתפקיד שרת הבריאות. נפטר ב-7 במרץ 2022. מדיה וקבצים בנושא מוחמד רפיק תאראר בוויקישיתוף "Muhammad Rafiq Tarar". Story of Pakistan ביוגרפיה של מוחמד רפיק תאראר, סרטון באתר יוטיוב
אטא (חלקיק)

אטא (η0) הוא מֶזון חסר טעם ונייטרלי חשמלית, המכיל קוארקי למעלה, למטה ומוזר ואת האנטיקוארקים שלהם. החלקיק התגלה ב-1961, על ידי המדען האמריקני ממוצא ישראלי אהוד פבזנר, במאיץ החלקיקים בוואטרון של המעבדה הלאומית לורנס ברקלי. גילויו נחשב לציון דרך בפיתוח המודל הסטנדרטי של פיזיקת החלקיקים. מזון (חלקיק) פאיון, מזון המכיל קוארקי למעלה ולמטה ואת האנטיקוארקים שלהם קאון, מזון המכיל קוארק מוזר ואנטיקוארק מוזר M. Tanabashi et al. (Particle Data Group), Phys. Rev. D 98, 030001 (2018): Particle listings – Light Unflavored Mesons.
MG P-type

MG P-type היא מכונית ספורט מתוצרת יצרנית הרכב הבריטית MG Cars שמשנת 1935 הייתה קרויה MG Cars (אנ') (שם נפוץ: "MG", שם מלא: "MG Car Company Limited") אשר יוצרה בין השנים 1934–1936. דגמי "MG P-type" מסוג "MG PA" סדרה "P-type Midget" השתתפו במרוצי מכוניות. "MG PA" "MG PB" דגם קופה (הדגם היה קרוי "PA Airline coupé") מנוע 847 סמ"ק מאייד מסוג "SU Carburettor" (אנ') יוצרו 2,000 יחידות מחיר היחידה בשנת 1934 בבריטניה עמד על 222 שטרלינג רודסטר 2 מושבים מנוע 929 סמ"ק יוצרו 526 יחידות דגם "Tourer" תצורת 4 מושבים דגם "MG P-type" רודסטר - מבט לתא הנהג דגם "MG P-type" רודסטר שזכה במרוץ "1937 Australian Grand Prix" (אנ') ב-26 בדצמבר 1936 דגם "MG P-type" רודסטר דגם "MG P-type" רודסטר, שנת 1934 מנוע של דגם "MG P-type" דגם "MG P-type" דגם "MG P-type" דגם "MG P-type" דגם "MG P-type", דגם "Tourer", תצורת 4 מושבים, שנת 1935 דגם "MG P-type" - מבט למנוע דגם "MG P-type" - מבט למנוע דגם "MG P-type" MG F-type MG L-type MG WA מדיה וקבצים בנושא MG P-type בוויקישיתוף מועדון "The Triple-M Register" (triple-mregister) תמונות מנוע - "MG P-type" (mgmmm.com/pictures/p-type/engine ) MG Sportscars. Malcolm Green. CLB International. 1997 ISBN 1-85833-606-6 דגם "MG P-type" במרוצי מכוניות motorsportmagazine.com/archive/article/august-1934/19/p-type-mg-midget מרוץ"international-grand-prix-1936" -סרט וידאו britishpathe.com/video/international-grand-prix-2 דגם "MG PA" bonhams.com/auctions/24810/lot/219 Sedgwick, M. (1989). A-Z of Cars of the 1930s. Devon, UK: Bay View Books. ISBN 1-870979-38-9.
אליפות העולם בכדוריד 1970

אליפות העולם בכדוריד 1970 היא אליפות העולם השביעית והיא נערכה על ידי איגוד הכדוריד העולמי. הטורניר התקיים בצרפת בין ה-26 בפברואר ל-8 במרץ 1970. המשחקים נערכו במספר ערים. משחקים על המדליות נערכו בפריז באולם ז'ורז' קארפנטייה (צר') שמכיל כ-4,000 מקומות. רומניה זכתה באליפות בפעם השלישית בתולדות הנבחרת. מפת הערים המארחות בצרפת   קמפר רן נאנט באיון אנגולם אז'ן טולוז פריז רואן אמיין אוורה קן לונגווי מילוז אגודנז' שטרסבורג מץ אורלאן בזנסון גרנובל טרואה ליון בורדו סן-נאזר נבחרת צרפת העפילה לאליפות ללא מוקדמות כמארחת התחרות כמו נבחרות מדליסטיות של האלופה המכהנת. מ-20 נבחרות אירופאיות נוספות (כולל ישראל ומרוקו) העפילו 10 נבחרות. בנוסף לכך העפילה נציגת אסיה (יפן). מאמריקה נרשמו שתי נבחרות, ארצות הברית העפילה לאחר מוקדמות. הקבוצות חולקו ל-4 בתים. מנצחי הבתים והסגנים העפילו משחקי הפלייאוף. נבחרת ישראל בכדוריד השתתפה במוקדמות תוך התמודדות נגד נבחרת גרמניה המזרחית בכדוריד על הזכות לעלות למשחקי האליפות. היא הפסידה 35:2 ומשחק השני לא נערך. מידע באתר איגוד הכדוריד העולמי נתונים מאתר טודור66
אליפות העולם בכדוריד 1974

אליפות העולם בכדוריד 1974 היא אליפות העולם השמינית והיא נערכה על ידי איגוד הכדוריד העולמי. הטורניר התקיים בגרמניה המזרחית בין ה-26 בפברואר ל-10 במרץ 1974. המשחקים נערכו במספר ערים. משחקים של שלב הגמר נערכו בברלין ב-Werner-Seelenbinder-Halle שמכיל כ-10,000 מקומות. רומניה זכתה באליפות בפעם הרביעית בתולדות הנבחרת. מפת הערים המארחות בגרמניה המזרחית   גרה מגדבורג רוסטוק ארפורט שוורין ויסמר ברלין ברנדנבורג דסאו האלה קארל מרקס שטאדט נבחרת גרמניה המזרחית העפילה לאליפות ללא מוקדמות כמארחת התחרות, נבחרת רומניה העפילה כאלופת העולם המכהנת. בנוסף לכך העפילו ישירות 6 נבחרות בהתאם לתוצאות תחרות כדוריד באולימפיאדת מינכן. מ-15 נבחרות אירופאיות העפילו 5 נבחרות. בנוסף לכך דרך המוקדמות העפילה נציגת אסיה (יפן), נציגת אפריקה (אלג'יריה) ונציגת אמריקה (ארצות הברית). הקבוצות חולקו ל-4 בתים. מנצחי הבתים והסגנים העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקי הכרעה על המקום הראשון, השלישי, החמישי והשביעי. המשחקים נערכו בקארל מרקס שטאדט, האלה ושוורין. המשחקים נערכו במגדבורג, ברלין, דסאו ושוורין. המשחקים נערכו בברנדנבורג וברלין. המשחקים נערכו בהאלה, מגדבורג ודסאו. במשחק האליפות רומניה נפגשה עם גרמניה המזרחית וניצחה 12:14. במשחק על המקום השלישי יוגוסלביה נפגשה עם פולין וניצחה 16:18. במשחק על המקום החמישי ברית המועצות נפגשה עם צ'כוסלובקיה וניצחה 24:26. במשחק על המקום השביעי הונגריה נפגשה עם דנמרק וניצחה 15:22. נבחרת ישראל בכדוריד השתתפה במוקדמות תוך התמודדות נגד נבחרת יפן בכדוריד על הזכות לעלות למשחקי האליפות. היא סיימה בתיקו 14:14 את המשחק הראשון אך הפסידה 18:14 במשחק השני. מידע באתר איגוד הכדוריד העולמי נתונים מאתר טודור66
גשר ז'יבופיסני

גשר ז'יבופיסני (ברוסית: Живописный Мост; מילולית: הגשר הציורי) הוא גשר מעוגן כבלים הגבוה ביותר באירופה. הגשר חוצה את נהר מוסקבה במערב מוסקבה. הגשר נפתח ב-27 בדצמבר 2007 וקיבל את שמו מרחוב ז'יבופיסני הסמוך. המורכבות של הפרויקט הייתה בכך שבשני צדי נתיבי המים יש אזור טבע מוגן שבו הבנייה אסורה כתוצאה מכך הוצגה גרסה של הגשר, אשר אינו חוצה את נהר מוסקבה אלא נמתח לאורכו. הקישוט המרכזי של הגשר היא קפסולת תליון זכוכית במשקל 1000 טון ואורך של 33 מטר. בתוך הקפסולה הייתה אמורה להיפתח מסעדה אבל הרעיון ננטש והוחלט להציב שם משרד רישום. מבט על הגשר מכיוון סרבריאני בור גשר ז'יבופיסני על בול דואר רוסי מדיה וקבצים בנושא גשר ז'יבופיסני בוויקישיתוף https://russiabylocals.com/services/sights-to-see/moscow/zhivopisny-bridge/ http://bestbridge.net/Eu_en/zhivopisny-bridge.phtml
MG WA

MG WA היא מכונית סלון מסוג "ספורט סדאן" (Sports sedan (אנ')) מתוצרת יצרנית הרכב הבריטית MG Cars (שם נפוץ: "MG", שם מלא: "MG Car Company Limited") אשר יוצרה בין השנים 1936–1939. סך הכול יוצרו 370 יחידות מדגם "ספורט סלון", 4 דלתות. מחיר היחידה בהשקה עמד על 442 שטרלינג. תאוצת דגם 4 דלתות, בין 0 - 97 קמ"ש היא 13.5 שניות 4 דלתות - סלון 2 דלתות - קבריולה (tourer drophead coupé) דגם "MG WA" מודל "Tickford", שנת 1939 דגם "MG WA", שנת 1936 דגם "MG WA" מודל "Tickford", שנת 1939 דגם "MG WA" מודל "Tickford" דגם "MG WA" מודל "Tickford", שנת 1938 דגם "MG WA" מודל "Tickford", שנת 1939, מבט לתא הנהג דגם "MG WA", תצורת 4 דלתות, שנת 1939 דגם "MG WA" מודל "Tickford", שנת 1939 MG L-type MG N-type MG P-type MG 14/40 MG F-type מדיה וקבצים בנושא MG WA בוויקישיתוף מדיה וקבצים בנושא MG WA בוויקישיתוף MG WA, סרטון באתר יוטיוב דגמי "MG WA" - יוצרו בין השנים 1936-1939 classiccars4sale.net/classic-car-review/c2c-mgsa-va-wa David Culshaw und Peter Horrobin: The Complete Catalogue of British Cars 1895-1975, Veloce Publishing PLC, Dorchester 1997, ISBN 1874105936 דגם "MG WA", שנת 1933 - מפרט טכני carfolio.com/specifications/models/car דגם "MG WA", בין השנים 1938-1939 classicandperformancecar.com/mg/wa/349/1938-1939-mg-wa דגמי "MG WA" mossmotoring.com/lap-luxury-mg-sa-mg-wa דגם "MG WA", בתצורת 2 דלתות svwspares.co.uk/index.htm דגם "MG WA", בתצורת 2 דלתות auto-motor-und-sport.de/fahrbericht/mg-wa-grosser-wagen
מסכת על טבע האדם

מסכת על טבע האדם (באנגלית: A Treatise of Human Nature) הוא ספר מאת הפילוסוף הסקוטי דייוויד יום, הנחשב בעיני רבים לעבודתו הפילוסופית החשובה ביותר, ולאחד החיבורים הפילוסופיים המשפיעים ביותר. המסכת נחשבת לחיבור קלאסי, בכל הקשור לאמפיריציזם, ספקנות, ונטורליזם. במבוא, יום מציג את הרעיון של הצבת כל המדע והפילוסופיה על יסוד חדש: כלומר, חקירה אמפירית של הטבע האנושי. יום, שהושפע מן ההישגים המדעיים של אייזק ניוטון בפיזיקה, ביקש להציג שיטה ניסיונית של חשיבה בחקר הפסיכולוגיה האנושית, במטרה לגלות את "היקף וכוח ההבנה האנושית". בניגוד לפילוסופים הרציונליסטים, יום טוען כי ה"רשמים" (תחושות, רגשות, ריגושים) קודמים ל"אידאות". מנגד, בספר הוא גם מציג את הבעיתיות העולה מאמפיריציזם ואת בעיית האינדוקציה והביקורת שלו על מושג הסיבתיות. לטענתו, לסיבתיות אין תוקף רציונלי אלא, האמונה שלנו כי ניתן להסיקה מתוך אינדוקציה היא תוצאה של הרגל מנטלי. בספר יום דן גם במוסר, וטוען כי אתיקה מבוססת על רגש ותשוקה ולא על סיבה. בספר עולה ספקנות גם לגבי קיום של מושגים חשובים בתולדות הפילוסופיה כמו "עצם" ו"זהות עצמית". בעקבות הסוגיות העולות מספר זה, התבטא עמנואל קאנט כך: "רמזו של דוד יום הוא שעוררני [...] מהתרדמת הדוגמטית, ונתן כיוון חדש לגמרי למחקרי בשדה הפילוסופיה". מסכת טבע האדם, חלק ראשון, מאנגלית: יוסף אור, חברה להוצאת ספרים על יד האוניברסיטה העברית, תש"ב. מסכת על טבע האדם, מאנגלית: יפתח בריל, הוצאת שלם, 2013. מדיה וקבצים בנושא מסכת על טבע האדם בוויקישיתוף מסכת על טבע האדם: ניסיון להנהיג בענפי הרוח את שיטת הטיעון הניסיונית, הספר המלא באתר כותר. מרק שטיינר, מבוא ל"מסכת על טבע האדם", באתר הוצאת שלם. יפתח אלעזר, שלטון הדמיון של דיוויד יום, באתר הארץ, 4 בפברואר 2014 A Treatise of Human Nature - אתר פרויקט גוטנברג (אנגלית) A Treatise of Human Nature, web edition published by eBooks@Adelaide (אנגלית) A Treatise of Human Nature, Volume 1, Public domain audio recording by Librivox (אנגלית) The book has appeared in many editions after the death of the author. See Hume, David (1888). Selby-Bigge, L.A. (ed.). A Treatise of Human Nature. Oxford: Clarendon Press. נבדק ב-30 ביוני 2014. {{cite book}}: (עזרה) via Archive.org; Hume, David (1882). Green, T.H.; Grose, T.H. (eds.). A Treatise of Human Nature : Being an Attempt to Introduce the Experimental Method of Reasoning into Moral Subjects & Dialogues Concerning Natural Religion. Vol. 1. London: Longmans, Green & Co.; Hume, David (1882). Green, T.H.; Grose, T.H. (eds.). A Treatise of Human Nature : Being an Attempt to Introduce the Experimental Method of Reasoning into Moral Subjects & Dialogues Concerning Natural Religion. Vol. 2. London: Longmans, Green & Co. נבדק ב-30 ביוני 2014. {{cite book}}: (עזרה) via Archive.org קאנט, הקדמות לכל מטאפיזיקה בעתיד שתוכל להופיע כמדע, עמ' 9.
זאבידוביצ'י

זָאבִידוֹבִיצִ'י (בבוסנית: Zavidovići) היא עיירה ורשות מקומית במרכז הפדרציה של בוסניה והרצגובינה אשר בבוסניה והרצגובינה. העיירה נוסדה במהלך המאה ה-19. ב-1878 סיפחה האימפריה האוסטרו-הונגרית דה פקטו את אזור בוסניה והחלה בתיעוש האזור. בזאבידוביצ'י נפתחו בתי חרושת לייצור נייר ועיבוד עצים ובהמשך מפעלים לייצור רהיטים. ב-1887 חוברה העיירה לקו מסילות הברזל. ב-1908 סופח האזור דה יורה לשטחים האוסטרו-הונגריים. לאחר מלחמת העולם הראשונה נכללה זָאבִידוֹבִיצִ'י בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה. ב-6 באפריל 1941, במהלך מלחמת העולם השנייה, תקפה גרמניה הנאצית את יוגוסלביה והכניעה את צבאה תוך ימים אחדים. בהמשך, נמסר אזור בוסניה לחזקת ממשלת הבובות של האוסטאשה. ב-1944 שוחררה זָאבִידוֹבִיצִ'י על ידי כוחות הפרטיזנים של טיטו ובהמשך נכללה בשטחי הרפובליקה הפדרלית הסוציאליסטית של יוגוסלביה. בראשית שנות ה-90 של המאה ה-20 החל תהליך התפרקותה האלים של יוגוסלביה וכחלק ממנו פרצה מלחמת בוסניה ולאחריה נכללה העיירה בשטחי בוסניה והרצגובינה. קהילה ספרדית קטנה נוסדה במקום בשלהי המאה ה-19. לאחר הסיפוח היגרו למקום גם משפחות אשכנזיות. הקהילה הייתה משותפת ונשאה אופי ספרדי. ב-1910 התגוררו בזאבידוביצ'י 137 יהודים. בראש הקהילה עמד יוסף חביליו ובניה היו בעיקר סוחרים, רובם זעירים. ב-1911 הוקם בית הכנסת הקהילתי. לאחר מלחמת העולם הראשונה החלה במקום פעילות ציונית ונפתח סניף התנועה הציונית. ב-1930 מנתה הקהילה 200 נפשות שהיוו כ-2 אחוזים מכלל האוכלוסייה. בפרוץ מלחמת העולם השנייה התגוררו בזאבידוביצ'י 117 יהודים. לאחר כיבוש יוגוסלביה על ידי גרמניה הנאצית וכינון שלטון האוסטאשה, הוחל ברדיפות יהודים. בני הקהילה גורשו למחנה ההשמדה יאסנובאץ ואיש לא ניצל. מדיה וקבצים בנושא זאבידוביצ'י בוויקישיתוף אתר האינטרנט הרשמי של זאבידוביצ'י הקהילה היהודית בזאבידוביצ'י, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 152. תקציר ההיסטוריה של זאבידוביצ'י, באתר הרשות המקומית זאבידוביצ'י (בבוסנית). בית הכנסת בזאבידוביצ'י, באתר המרכז לאמנות יהודית.
סבאה עזיז

סבאה עזיז (באורדו: صباء عزیز; נולדה ב-26 בנובמבר 1988) היא טניסאית עבר, שהייתה מדורגת במקום הראשון בפקיסטן. הייתה חברה בנבחרת פקיסטן בגביע הפדרציה בין השנים 2011–2013. ב-2011, יחד עם שרה מחבוב, אושנה סוהייל, ושרה מנסור, היא עשתה היסטוריה כשייצגה את פקיסטן, שחזרה להשתתף בגביע הפדרציה, לאחר עשור של היעדרות. סבאה הייתה לשחקנית הטניס הפקיסטנית הראשונה שניצחה במשחק ראשי של בטורניר Futures של הפדרציה הבינלאומית לטניס (ITF), ושזכתה בנקודת דירוג ב-2008. במסגרת סבב משחקי ITF לנוער, היא הגיע לדירוג מספר 457 בעולם. כזוכה במספר תארים לאומיים, סבאה הייתה אלופת נשים הלאומית בטורניר שאלימר לדירוג נשים בטניס (ברוואלפינדי, מאי 2013), אלופת נשים בטורניר IC הפתוח לדירוג לאומי בטניס (בקראצ'י, פברואר 2012), אלופת נשים יחידות ואלופת זוגות מעורבים באליפות UBL הבינלאומית על מגרש קשיח (בקראצ'י, דצמבר 2011); אלופת נשים בטורניר נשים ונוער National Bank Subh-e-Nau (בקראצ'י, אוקטובר 2011); אלופת נשים בגביע הפדרלי הלאומי לדירוג בטניס (באסלאמאבאד, אוקטובר 2011); אלופת נשים באליפות Aisam-ul-Haq Masters (באיסלאמאבאד, יולי 2011) אלופת נשים באליפות הפתוחה של פקיסטן (בקראצ'י, יולי 2009). סבאה גם זכתה בתואר נשים באליפות הפתוחה QTF-Intercontinental (בדוחה, קטר נובמבר 2012) ואליפות נשים זוגות באליפות Smash Tennis Academy (דוחה, קטר מאי 2015). ב-2012, סבאה נמנתה ברשימת ניוזוויק של "150 נשים פקיסטניות שעושות שינוי". בשנת 2018, היא נבחרה כאחת מבין 150 הנשים המובילות של אוניברסיטת לונדון מאז שנשים קיבלו גישה להשכלה גבוהה בבריטניה. היא האישה הפקיסטנית היחידה ברשימה. סבאה סיימה את התואר הראשון שלה בכלכלה ומתמטיקה באוניברסיטת לונדון. לאחר מכן, היא זכתה במלגת פולברייט בשנת 2013 ללימודים באוניברסיטת בוסטון, שם למדה עיתונאות. ב-2013 גם הוזמנה לשאת הרצאת TEDx בלאהור, פקיסטן. אחרי סיום לימודיה, פרשה עזיז מתחרות, והחלה קריירה בעיתונות, ועובדת כמפיקת חדשות מקוונות באל-ג'זירה. סבאה עזיז, באתר ה-WTA סבאה עזיז, באתר ה-ITF סבאה עזיז, באתר גביע הפדרציה TEDx Talk של סבאה עזיז, "Let’s Play Tennis For A Tenner!" "Saba Aziz". International Tennis Federation. "Khan trio holds top three national ranking spots". The News. 30 במרץ 2012. {{cite news}}: (עזרה) "Sara, Saba, Ushna and Sara Bring Pakistan Women Tennis Back in the Game". Pakistaniat.com. 28 בינואר 2011. אורכב מ-המקור ב-2018-08-05. {{cite news}}: (עזרה)< "Ushna, Saba win first round matches". www.dawn.com. 2008-11-25. "ITF Tennis - JUNIORS - Player Profile - AZIZ, Saba (PAK)". www.itftennis.com. "UBL International Hard Court Tennis Championship --- Saba Aziz wins women's singles title". Daily Times. 24 בדצמבר 2011. {{cite news}}: (עזרה) "Subh-e-Nau National Tennis:-Saba, Zuhair, Maheen and Go Clinch titles". Subh-e-Nau Press Release. 30 באוקטובר 2011. {{cite news}}: (עזרה) "Saba Aziz wins Federal Cup women title". Sports Encounter. 9 באוקטובר 2011. {{cite news}}: (עזרה) "Saba wallops Sara to win Aisam-ul-Haq Masters". Dawn. 22 ביולי 2011. {{cite news}}: (עזרה) "Pakistan Open Tennis Championship: Saba lifts women's singles crown". Daily Times. 18 ביולי 2011. {{cite news}}: (עזרה) Newsweek Pakistan's list of 100 women who matter https://london.ac.uk/about-us/leading-women-1868-2018/ https://sabaaziz.wordpress.com/2013/07/12/the-fulbright-experience/ Q&A with Saba Aziz, Pakistani tennis star, Boson.com, December 18, 2013
MG 14/40

"MG 14/40" היא מכונית ספורט (אשר בנוסף יוצרה, בתצורת "סלון סדאן") מתוצרת יצרנית הרכב הבריטית MG (שם נפוץ: "MG", שם מלא: "MG Car Company Limited") אשר יוצרה בין השנים 1927–1929. יוצרו כ-700 יחידות. 2 דלתות - סלון 2 דלתות - קופה 2 דלתות - דגם "open tourer" - בתצורת 2 מושבים 2 דלתות - דגם "open tourer" - בתצורת 4 מושבים דגם "MG 14/40", שנת 1928 דגם "MG 14/40", בתצורת 2 מושבים (Mark IV), שנת 1929 דגם "MG 14/40", (מודל MG 1440 Tourer) שנת 1929 דגם "MG 14/40", דגם "סלון" (saloon), שנת 1927 MG P-type MG N-type MG WA MG F-type MG SA מדיה וקבצים בנושא MG 14/40 בוויקישיתוף Nick Baldwin, A-Z of Cars of the 1920s, Devon, Regno Unito, Bay View Books, 1994, ISBN 1-87097-953-2. דגם "MG 14/40" שנת 1929 mgaguru.com/mgtech/history/hs105 דגם "MG 14/40" gracesguide.co.uk/MG:_14/40 דגמי "MG 14/40" mgownersclub.co.uk/mg-guides/pre-war/1440-tourer דגם "MG 14/40" - מפרט carfolio.com/specifications/models/car דגם tourer בתצורת 4 מושבים - תמונות classiccars.brightwells.com/viewdetails.php
קבוצת M81

קבוצת M81 היא קבוצת גלקסיות שנמצאת במרחק של כ-12 מיליון שנות אור משביל החלב ומשתרעת על קבוצות הכוכבים הדובה הגדולה, דרקון וג'ירף. הקבוצה מונה כ-30 גלקסיות, רובן גלקסיות ננסיות, אשר מושפעות מכוח כבידה הדדי הפועל ביניהן. במרכז הקבוצה נמצאות הגלקסיות הגדולות והבהירות יחסית M81, שעל שמה נקראת הקבוצה, ו-M82. זו אחת מקבוצות הגלקסיות הסמוכות לקבוצה המקומית והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים. קוטרה של קבוצת M81 הוא כ-7 מיליון שנות אור, מסתה הכוללת היא ‎1.6×1012‎ מסות שמש והיא מכילה 25-30 גלקסיות. רוב הגלקסיות מרוכזות בקבוצת הדובה הגדולה סביב הגלקסיות M81 ו-M82, אך בחלקה המערבי של הקבוצה, בקבוצת ג'ירף יש ריכוז של כ-5 גלקסיות סביב NGC 2403 המהוות תת-קבוצה שייתכן שאינה באמת חלק מקבוצת M81. בחלקה המזרחי של הקבוצה, בקבוצת דרקון, ישנן מספר גלקסיות בודדות סביב NGC 4236 ובנוסף מספר גלקסיות בסביבתה של NGC 3738 נמצאות על הגבול בינה ובין קבוצת M94. שייכותן של הגלקסיות האלה לקבוצה אינה ודאית. בין קבוצת M81 ובין הקבוצה המקומית נמצא אזור כמעט חסר גלקסיות שקוטרו כ-10 מיליון שנות אור. במרחק של כ-8.5 מיליון שנות אור בכיוון ניצב לקו המחבר את קבוצת M81 עם הקבוצה המקומית, נמצאת קבוצת מאפיי שהיא קבוצת הגלקסיות הקרובה ביותר לקבוצה המקומית, כאשר תת-קבוצת NGC 2403 בולטת מקבוצת M81 בכיוון קבוצת מאפיי. בכיוון ההפוך לקבוצת מאפיי, במרחק דומה של כ-8.6 מיליון שנות אור, נמצאת קבוצת M94, כאשר מספר גלקסיות בסביבתה של NGC 3738 נמצאות על הגבול בין הקבוצות ולא ברור למי משתיהן הן שייכות. מדיה וקבצים בנושא קבוצת M81 בוויקישיתוף ריצ'רד פאוול: קבוצת M81 באטלס השמים קבוצת M81 באתר SEDS קבוצת M81, באתר אנציקלופדיה בריטניקה (באנגלית) קבוצת M81, בבסיס הנתונים SIMBAD לגרמי שמיים אסטרונומיים I. D. Karachentsev, A. E. Dolphin, D. Geisler, E. K. Grebel, P. Guhathakurta, P. W. Hodge, V. E. Karachentseva, A. Sarajedini, P. Seitzer & M. E. Sharina: The M 81 group of galaxies: New distances, kinematics and structure, Astronomy & Astrophysics, vol. 383, p.125-136 (2002) I. D. Karachentsev:The Local Group and Other Neighboring Galaxy Groups, The Astronomical Journal, Vol. 129, Iss. 1, p. 181 (2005) M. L. McCall: A Council of Giants, Monthly Notices of the Royal Astronomical Society, Vol. 440, Iss. 1, p. 18-9 (2014)